शौचालय में 'ऑस्कर' भूल आए फर्थ  
संयोग से वहां मौजूद कर्मी की नजर शौचालय में पड़ी उस बेशकीमती प्रतिमा पर गई और उसने स्टार को दौड़कर सूचित किया।
ऑस्कर अवार्ड जीतने के बाद हॉलीवुड अदाकार कोलिन फर्थ ने जमकर पार्टी की लेकिन किंग्स स्पीच के नायक अपने सुनहरे ऑस्कर अवार्ड को बाथरूम में ही छोड़ आए।  ब्रिटेन के हकलाते राजा जॉर्ज षष्ठम का किरदार निभाने वाले फर्थ ने आस्कर जीतने के बाद शैंपेन की दावत उड़ाई और फिर शौचालय में इस प्रतिष्ठित पुरस्कार को छोड़ दिया।  मिरर की खबर में बताया गया कि संयोग से वहां मौजूद कर्मी की नजर शौचालय में पड़ी उस बेशकीमती प्रतिमा पर गई और उसने स्टार को दौड़कर सूचित किया।  एक सूत्र ने बताया, वह भले 50 के हो गए हों लेकिन उन्हें पार्टी देनी आती है और वह इस मौके का पूरा लुत्फ लेना चाहते थे।